سادق ھیدایەت

سادق ھیدایەت (١٧ی شوبات ١٩٠٣ لە تاران – ٩ی نیسانی ١٩٥١ لە پاریس) نووسەر، وەرگێڕ و ڕووناکبیری ئێرانی بوو.

ژیان
ھیدایەت لە پێشڕەوانی چیرۆکنووسیی نوێی ئێران و ڕووناکبیر ھەڵکەوتوو بوو. زۆرێک لە لێکۆڵەران ڕۆمانی «بوف کور» (بە کوردی: کووندەپەپووی کوێر)ـی بە بەناوبانگترین و دەرکەوتووترین بەرھەمی وێژەی چیرۆکی ھاوچەرخی ئێران دەزانن. ھەرچەند ناوبانگی ھیدایەت نووسەرییە، بەڵام چەند بەرھەمێک لە نووسەرانی گەورەی وەکوو ژان پۆل سارتەر، فرانتس کافکا و ئانتۆن چێخۆڤیش وەرگێڕاوە. ڕێژەی بەرھەمەکانی کە سەبارەت بە نووسراوەکان و ھەروەھا شێوەی ژیان و خۆکوشتنی سادق ھیدایەتن ئەوە دەردەخەن کە بزاڤی ڕووناکبیریی ئێران زۆر لەسەری کاریگەر بووە.

بەرهەم

٭ بوف کور (بە کوردی: کوندە پەپووی کوێر- ڕۆمان)

٭ زندە بە گور (بە کوردی: زیندەبەگۆڕ- کۆچیرۆک)

٭ رباعیات خیام (بە کوردی: چوارینەکانی خەییام- لێکۆڵینەوە) 

٭ سگ ولگرد (بە کوردی: سەی بەرەڵا- کۆچیرۆک)

٭ سە قطره خون (بە کوردی: سێ پشکە خوێن- کۆچیرۆک)

٭ سایە روشن (بە کوردی: تاریک و ڕوون- کۆچیرۆک)

٭ فوائد گیاهخواری (بە کوردی: سوودەکانی گیاخۆری- زانستی)

٭ حاجی آقا (به کوردی: حاجیاغا- ڕۆمان)

٭ علویە خانم (بە کوردی: خاتوو عەلەویە- چیرۆک)

کۆچی دوایی
سادق ھیدایەت لە ٩ی نیسانی ١٩٥١ لە پاریس بە بەردانی گازی ژوورەکەی خۆی کوشت. گۆڕەکەی لە گۆڕستانی پێر لاشێز لە پاریسە.

 سەرچاوەکان 
 ویکیپیدیای ئینگلییزی - سادق ھیدایەت
 ویکیپیدیای فارسی - سادق ھیدایەت

پۆل:لەدایکبووانی ١٩٠٣
پۆل:مردووانی ١٩٥١
پۆل:نێژراوان لە گۆڕستانی پێر لاشێز
پۆل:نووسەرانی کورتەچیرۆکی ئێرانی
پۆل:خۆکوژییەکان لە فەڕەنسا
پۆل:ڕۆماننووسانی ئێرانی
پۆل:ڕۆماننووسانی سەدەی ٢٠ەم
پۆل:نووسەرە مۆدێرنەکان
پۆل:خەڵکی تاران
پۆل:وەرگێڕە ئێرانییەکان